CELEX: 
Language: sl
Date: 2022-07-14 00:00:00
Title: DELEGIRANA UREDBA KOMISIJE (EU) / o spremembi Uredbe (EU) št. 1315/2013 Evropskega parlamenta in Sveta glede informativnih zemljevidov vseevropskega prometnega omrežja

OBRAZLOŽITVENI MEMORANDUM
            
            
               1.OZADJE DELEGIRANEGA AKTA
            
            
               Priloga III k Uredbi (EU) št. 1315/2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU (v nadaljnjem besedilu: Uredba) vsebuje informativne zemljevide vseevropskega prometnega omrežja (v nadaljnjem besedilu: TEN-T) za določene sosednje države, s katerimi Unija tesno sodeluje na področju prometa, in sicer
            
            
               Uredba določa možnost sprejemanja delegiranih aktov za prilagoditev ali vključitev informativnih zemljevidov na podlagi sporazumov na visoki ravni o prometnih infrastrukturnih omrežjih med Unijo in zadevnimi sosednjimi državami (člen 49(6)). 
            
            
               Tak sporazum na visoki ravni med Unijo in Ukrajino je bil podpisan 29. junija 2022. 
            
            
               Cilj je Uniji omogočiti, da sodelovanje z Ukrajino bolj ciljno usmeri.
            
            
               2.POSVETOVANJA PRED SPREJETJEM AKTA
            
            
               Komisija se je 8. aprila 2022 posvetovala s strokovnjaki pristojnih organov držav članic. Države članice so soglasno podprle predlagane spremembe zemljevidov. Več se jih je Komisiji zahvalilo za izkazano podporo Ukrajini.
            
            
               3.PRAVNI ELEMENTI DELEGIRANEGA AKTA
            
            
               Delegirani akt prilagaja informativne zemljevide tretjih držav iz Priloge III k Uredbi, kakor je bila nazadnje spremenjena. Upošteva prošnjo Ukrajine, da se obstoječi zemljevidi bolje uskladijo z razvojem infrastrukture v državi.
            
            
               DELEGIRANA UREDBA KOMISIJE (EU) …/…
            
            
               z dne 14.7.2022
            
            
               o spremembi Uredbe (EU) št. 1315/2013 Evropskega parlamenta in Sveta glede informativnih zemljevidov vseevropskega prometnega omrežja 
               
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) št. 1315/2013 Evropskega parlamenta in Sveta z dne 11. decembra 2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU
                  1
                ter zlasti člena 49(6) Uredbe,
            
            
               ob upoštevanju naslednjega:
            
            
               (1)Uredba (EU) št. 1315/2013 določa možnost prilagajanja informativnih zemljevidov vseevropskega prometnega omrežja (v nadaljnjem besedilu: TEN-T) določenih sosednjih držav ali dodajanje novih na podlagi sporazumov na visoki ravni o prometnih infrastrukturnih omrežjih med Unijo in zadevnimi državami članicami.
            
         
         
            
               (2)Unija in Ukrajina sta 29. junija 2022 podpisali sporazum na visoki ravni iz Uredbe (EU) št. 1315/2013. Sporazum o spremembah okvirnih zemljevidov TEN-T zadeva železniške proge, ceste in vključitev celinskih plovnih poti. Spremembe informativnih zemljevidov bi morale Uniji omogočiti bolj ciljno usmerjeno sodelovanje z Ukrajino.
            
            
               (3)Uredbo (EU) št. 1315/2013 bi bilo zato treba ustrezno spremeniti –
            
            
            
               SPREJELA NASLEDNJO UREDBO:
            
            
               Člen 1
            
            
               Priloga III k Uredbi (EU) št. 1315/2013 se spremeni v skladu s Prilogo k tej uredbi.
            
            
               Člen 2
            
            
               Ta uredba začne veljati dvajseti dan po objavi v Uradnem listu Evropske unije.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 14.7.2022
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 348, 20.12.2013, str. 1. 
               
            
      
    ---documentbreak--- 
      
         
         
            
               PRILOGA
            
            
               Priloga III se spremeni:
            
            
               (1)zemljevida 16.7 in 16.8 se nadomestita z naslednjim: 
            
            
               
                  
            
            
               
                  
            
            
            
               (2)doda se naslednji zemljevid 16.9: